ইসলামের উত্থান এবং প্রাচীন গ্রিক মতবাদ, বিশেষ করে অ্যারিস্টটলের প্রভাবে প্রাচ্যে বিভিন্ন ধরনের দার্শনিক মতবাদ ও ভাবধারার উদ্ভব ঘটেছে। এদের মধ্যে সূফিবাদ গূঢ় বা গূপ্ত দর্শনকে প্রতিষ্ঠিত করে, মুতাজিলা (গ্রীক দর্শন দ্বারা আংশিক প্রভাবিত) যুক্তিবাদকে পুণঃপ্রতিষ্ঠিত করে, যেখানে আশ'আরী মতবাদ আবার ঈশ্বর, ন্যায়বিচার, ভাগ্য এবং বিশ্বব্রহ্মাণ্ডের যৌক্তিক ব্যাখ্যাকে সংষ্কার করে।

পাশ্চাত্যের একজন অন্যতম শ্রেষ্ঠ প্রভাবশালী মুসলিম দার্শনিক হলেন ইবনে রুশদ বা এভেরুস(Averroes), যিনি এভেরুজম বা রুশদবাদের প্রতিষ্ঠাতা; এর পরে আছেন আল জাহিজ, যিনি বিবর্তনবাদের প্রাকৃতিক নির্বাচনের একজন অগ্রদূত; ইবনে আল হাইসাম বা আলহাজেন(Alhazen), ইন্দ্রিয়বাদ এবং বিজ্ঞানের দর্শনের একজন পথিকৃৎ এবং এরিস্টোটলীয় প্রাকৃতিক দর্শন এবং স্থানিক মতবাদের একজন সমালোচক; আল বিরুনী, এরিস্টোটলীয় প্রাকৃতিক দর্শনের সমালোচক; ইবনে সিনা, এরিস্টোটলীয় যুক্তির সমালোচক; ফখরুদ্দিন আলরাযী, আনুমানিক যুক্তির পথিকৃৎ এবং ইবনে খালদুন, যাকে ঐতিহাসিক এবং সমাজতাত্ত্বিক দর্শনের জনক মনে করা হয়।

অতীন্দ্রিয় দর্শন
জৈনবাদ
কনফুসীয়বাদ
ইসলামী দর্শন